# Admisiblite kontini

## Kisa admisiblite kontini ye?

Admisiblite kontini (Continuous Eligibility, CE) se yon peryòd tan kote sèten manm MassHealth p ap pèdi kouvèti endepandan de anpil chanjman ki ta otreman aji sou admisiblite.

CE se yon zouti enpòtan ki ede eta yo asire manm sa yo gen aksè konstan nan sèvis swen medikal yo bezwen epi yo rete enskri nan kouvèti medikal yo admisib pou li a.

## Kilès ki admisib pou CE?

MassHealth ofri CE aktyèlman pou kat gwoup : 1. meanm ki te ansent resaman ; 2. manm ki resaman libere nan prizon ; 3. manm ki pi jèn pase 19 an ; epi 4. manm ki verifye pou sanzabri kwonik. Manm MassHealth verifye pou "sanzabri kwonik" si yo nan sistèm enfòmasyon pou jesyon moun sanzabri nan Massachusetts (Massachusetts Homeless Management Information System) pandan sis mwa oubyen plis.

## Gwoup admisib pou CE e kantite tan kouvèti a

* **Manm ki te ansent resaman :** Founi 12 mwa CE bay manm apre fen yon gwosès ;
* **Manm ki resaman libere nan prizon :** Founi 12 mwa CE bay moun ki gen ant 19 a 64 an lè yo libere nan prizon pandan premye ane a apre moun lan tounen nan kominote a ;
* **Manm ki pi jèn pase 19 an :** Founi 12 mwa CE bay manm ki pi jèn pase 19 an ; e
* **Manm ki verifye pou sanzabri kwonik :** Founi 24 mwa CE bay moun majè ki verifye pou yo sanzabri e ki gen ant 10-64 an.

## Asire ou kite MassHealth konnen ou ansent pou w resevwa kouvèti sa a!

## Kilè CE fini?

Manm ki gen CE ap rete kouvri kèlkeswa chanjman ki gen pandan peryòd admisiblite pa yo a, eksepte si admisiblite orijinal la pa t byen detèmine oubyen si manm lan pa nan laj ankò, manm lan mouri, manm lan al abite nan yon lòt eta, oubyen li anile demann lan.

## Ki benefis ki gen nan CE?

* Amelyore eta sante e byennèt nan tan kout e pou anpil tan ;
* Diminye risk pou gen enpak negatif lè revni familyal chanje yon jan ki pa t atann ;
* Favorize ekite nan sante ;
* Favorize efikasite depans pou swen medikal ;
* Diminye chay e frè administratif ;
* abilite MassHealth pou l pi byen mezire kalite swen yo ; epi
* Founi eta yo pi bon zouti pou kenbe plan medikal yo responsab pou bon kalite epi fè pwogrè nan rezilta sou sante.

## CE se yon benefis endividyèl!

CE aplike bay yon moun endividyèl men pa pou tout kòkay moun lan.

Manm kòkay ki pa gen CE dwe pou kontinye fè rapò sou chanjman, reponn tout demann enfòmasyon, epi fè renouvèlman e tout lòt demann MassHealth fè osinon manm lan ka pèdi kouvèti li a.

## Èske w vle poze kesyon?

Sonnen MassHealth nan **(800) 841-2900**, TDD / TTY : 711. Gen reprezantan ki disponib lendi jouk vandredi, ant 8:00 a.m. – 5:00 p.m.